Rauman freinetkoulun kriisisuunnitelma

(Rauman kaupungin mallista mukailtu)

Sisällys

[1. Johdanto 3](#_Toc84510505)

[2. Koulun kriisiryhmä 3](#_Toc84510506)

[3. Tiedottaminen kriisitilanteissa 4](#_Toc84510507)

[4. Kriisitilanteessa huomioitavat tärkeät asiat 4](#_Toc84510508)

[5. Toimintaohjeita erilaisten kriisitilanteiden varalle 5](#_Toc84510509)

[5.1. Koulua koskettava kriisitilanne 5](#_Toc84510510)

[Vakava onnettomuus tai väkivaltatilanne koulussa 5](#_Toc84510511)

[Oppilaan seksuaalinen hyväksikäyttö tai muun väkivallan kohteeksi joutuminen 6](#_Toc84510512)

[Suuronnettomuus tai vakava onnettomuus muualla kuin koulussa 6](#_Toc84510513)

[Uhka- tai läheltä piti – tilanne 6](#_Toc84510514)

[Kiinnipitotilanne 6](#_Toc84510515)

[Tartuntatautitilanne ja sen aiheuttamat poikkeusjärjestelyt 7](#_Toc84510516)

[5.2. Toimintaohjeita kuoleman- tai sairaustapauksissa 7](#_Toc84510517)

[Oppilaan kuolema 7](#_Toc84510518)

[Oppilaan vakava sairastuminen 7](#_Toc84510519)

[Oppilaan läheisen kuolema 7](#_Toc84510520)

[Opettajan tai henkilökuntaan kuuluvan kuolema 8](#_Toc84510521)

[Oppilaan tai henkilökuntaan kuuluvan itsemurha tai sen uhka 8](#_Toc84510522)

[5.3. Toimintaohjeita psykososiaalisissa vaikeuksissa 8](#_Toc84510523)

[Kiusaaminen ja väkivalta 8](#_Toc84510524)

[Kouluyhteisön pahoinvointi 8](#_Toc84510525)

[6. Opiskeluhuolto kriisitilanteessa 9](#_Toc84510526)

[7. Kriisin määritelmä ja vaiheet 9](#_Toc84510527)

[8. Psykososiaalinen tuki ja oppilaan surun kohtaaminen 10](#_Toc84510528)

[8.1. Henkisen tuen ryhmä 11](#_Toc84510529)

[8.2. Kriisin jälkeen 11](#_Toc84510530)

[9. Kriiseihin varautuminen ja niiden ennaltaehkäisy 12](#_Toc84510531)

[10. Koulun kriisiryhmä 12](#_Toc84510532)

[11.Yhteistyötahot ja puhelinnumerot kriisitilanteissa 12](#_Toc84510533)

# Johdanto

Tämä kriisisuunnitelma kuuluu osana koulukohtaiseen oppilashuoltosuunnitelmaan, luku 8. Kriisisuunnitelmalla viitataan koulujen varautumiseen koko yhteisöä tai sen jäseniä koskettaviin äkillisiin traumatisoiviin tilanteisiin. Tässä suunnitelmassa olevat toimintaohjeet on tarkoitettu ohjeeksi koulujen henkilökunnalle traumatisoivien kriisitilanteiden ehkäisemistä, kohtaamista ja jälkihoitoa varten. Toimintamallin tavoite on auttaa odottamattomissa tilanteissa kaikkia selviytymään mahdollisimman vähin vaurioin. Suunnitelmassa on myös muutamia kohtia, joissa pyydetään koulukohtaista täydennystä ohjeisiin.

# Koulun kriisiryhmä

Koulun kriisiryhmä on koulun sisällä toimiva työryhmä, joka ottaa koulun puolesta kantaa kriisikysymyksiin ja toimii asiantuntijaryhmänä kriisitilanteissa. Kriisiryhmän jäsenet valitaan oppilashuollollisena yhteistyönä.

**Koulun kriisiryhmä ennakoivana työnä:**

* nimeää rehtorille kriisityöhön varahenkilön.
* tiedottaa koulun kriisiryhmästä ja sen toiminnasta koulussa (opettajat, ohjaajat, muu henkilöstö, oppilaat, esiopetuksen väki).
* työstää malli ryhmän sisäisestä vastuunjaosta.
* suunnittelee sellaisen hätäviestinnän mallin, jossa huomioidaan myös ne henkilöstöryhmät, joilla ei ole henkilökohtaista työpuhelinta.
* tuntee toimintamallin kriisitilanteissa ja organisoi toimintaa.
* perehtyy kriisikysymyksiin ja hankkii asiaan asiaankuuluvaa koulutusta. Kriisiryhmien jäsenille toteutetaan koulutusta tehtäviin vähintään joka toinen vuosi.
* perehdyttää uudet työyhteisön jäsenet suunnitelmaan.
* toimii rehtorin apuna kaikessa tiedottamisessa.
* päivittää kriisisuunnitelman vuosittain, yleensä oppilashuoltosuunnitelman päivityksen yhteydessä syyslukukaudella.

**Kriisi- tai uhkatilanteessa koulun kriisiryhmä**

* toimii rehtorin, jolla päävastuu kriisitilanteiden hoitamisessa, apuna ja tukena kriisitilanteissa.
* kokoontuu mahdollisimman nopeasti kriisitilanteen tapahduttua, muutaman tunnin sisällä.
* omaa valmiuden nopeaan päätöksentekoon ainakin kahden, kolmen henkilön osalta.
* kokoaa tiedot tapahtuneesta ja arvioi välittömän toiminnan tarpeen.
* varmistaa, että tieto tilanteesta on mennyt sosiaalipäivystykseen ja henkisen tuen tarpeet on huomioitu.
* toimii pelastusviranomaisten ja sosiaaliviranomaisen yhteistyökumppanina koulun puolella.
* on oppilaiden ja henkilöiden tavoitettavissa kriisitilanteen ajan.
* huolehtii tilannepäiväkirjan pitämisestä kriisitilanteessa, jotta tilanteen jälkiselvitystyössä on selkeä käsitys tilanteen etenemisestä.
* arvioi ulkopuolisen avun tarvetta henkilökunnalle ja oppilaille kriisin aikana ja sen jälkeen.
* miettii jatkotoimet yhdessä perheen kanssa, sopii perheelle kontaktihenkilön koululta ja huolehtii siitä, että perheen toiveet tulevat kunnioitetuksi kaikissa toimintatavoissa ja tiedottamisessa.
* arvioi kriisitilanteissa toteutettuja toimia.

# Tiedottaminen kriisitilanteissa

Kriisitilanteissa kiinnitetään erityistä huomiota nopeaan ja tehokkaaseen viestintään ja tiedottamiseen. Tavoitteena ja painopisteenä on ehkäistä suurempaa vaaraa sekä tilanteen mukaan estää väärän tiedon leviämistä.

Tärkeää on viestinnän suhteen muistaa seuraavat asiat:

* Tiedotuksesta koulussa vastaa rehtori (tai kriisitilanteisiin nimetty varahenkilö) ja hänen tulee saada oikeat tiedot tapahtuneesta viipymättä.
* Tiedotuksen on perustuttava faktoihin ja oikeisiin tietoihin.
* Rehtori vastaa välittömästä/kiireellisestä tiedottamisesta oppilaille, koteihin, henkilöstölle sekä sivistyshallintoon.
* Kriisiryhmän yhteistyönä arvioidaan muu tiedottaminen.
* Tiedottamisessa huomioidaan aina yksilönsuojaan, vaitioloon ja salassapitoon liittyvät asiat.
* Oppilaiden koteihin on aina syytä viestiä, jos kriisissä on kysymyksessä asia, joka koskettaa isoa joukkoa lapsia, kriisitilanne on tapahtunut koulun tiloissa tai koulu on tilanteessa vastuullinen.
* Kuolemaan johtaneessa onnettomuudesta omaisille ilmoittavat pelastusviranomaiset tai sairaala.

**Julkisessa tiedottamisessa huomioidaan seuraavat asiat:**

* Koulussa sovitaan yhdestä tiedottamisen vastuuhenkilöstö (yleensä rehtori).
* Harkinta on valttia. Aina voi palata asiaan, jos ei ole varma, miten asiasta voi kertoa.
* Suojellaan kriisin kohdanneita henkilöitä tiedotusvälineiden kiinnostukselta.

# Kriisitilanteessa huomioitavat tärkeät asiat

**Onnettomuus- tai uhkatilanteeseen saapuja**

* hälyttää apua, antaa tarvittavan ensiavun ja ehkäisee mahdollisuuksien mukaan lisäonnettomuuksien vaaran.
* varmistaa tosiasiat tapahtuneesta: aika, paikka, tilanne, osalliset, miten toimittu.
* ilmoittaa tapahtuneesta ensimmäiseksi rehtorille, joka ottaa vastuun tilanteesta pelastusviranomaisten saapumiseen saakka.
* huolehtii, että oppilaat tarpeen mukaan ohjataan pois ikävästä tilanteesta ja että aikuisia on tarpeeksi huolehtimassa lapsista.

**Tiedon saadessaan**

 rehtori kutsuu kriisiryhmän koolle, tehdään toimintasuunnitelma ja päätetään

* työnjaosta.
* rehtori ottaa yhteyden oppilaan kotiin (koti määrittelee menettelytapoja ja sen mitä tapahtuneesta kerrotaan). Oppilaita ei päästetä kotiin ennen kuin tilanne on kriisiryhmän kanssa arvioitu ja koteja tiedotettu.
* kriisiryhmä harkitsee, tarvitaanko tilanteessa henkisen ensiavun kriisiryhmän apua ja soittaa tarvittaessa sosiaalipäivystykseen sen saamiseksi.
* kriisiryhmä muistaa, että kriisitilanteessa on tärkeää pysyä rauhallisena eikä hätiköidä.

Kriisin jälkeen opettajien tulee seurata tiiviisti oppilaiden vointia, ottaa huoli puheeksi matalalla kynnyksellä ja ohjata oppilas oppilashuollollisen tuen piiriin. Koulun tehtävänä ei ole hoitaa vaan havaita huolet/tarpeet ja ohjata eteenpäin.

# Toimintaohjeita erilaisten kriisitilanteiden varalle

## Koulua koskettava kriisitilanne

Koulun arkeen liittyviä kriisiksi luettavia tilanteita voi olla monia. Alla on luetteloitu ohjeita muutamissa erilaisissa tilanteissa toimimiseen.

### Vakava onnettomuus tai väkivaltatilanne koulussa

Ensimmäisenä paikalle tuleva tekee aina hälytyksen ja koittaa ehkäistä lisävaaran syntymisen.

Sen jälkeen

* annetaan hätäensiapu loukkaantuneille. Pyydetään lisäaikuisia paikalle ja ohjataan lapset pois vaaratilanteesta/ näköpaikalta. Huomioidaan silminnäkijät.
* otetaan yhteys rehtoriin ja koulun kriisiryhmään, annetaan tiedossa olevat faktat.
* rehtori/ tai kriisiryhmässä sovittu vastuuhenkilö ottaa yhteyttä osallisina olleiden koteihin, ja tiedottaa henkilökuntaa ja oppilaita.
* huomioidaan, että oppilaita ei jätetä yksin vaan ohjataan heidät mahdollisuuksien mukaan turvallisen aikuisen luokse.
* päästetään oppilaat kotiin vasta kun tilanne on rauhoittunut. Varmistetaan, että pienempien oppilaiden kohdalla heitä on joku kotona odottamassa (tarvittaessa saattaja).
* ilmoitetaan tapahtuneesta kaikkiin koteihin.
* huolehditaan tarvittava jälkipuinti osallisille ja kriisiryhmä seuraa tilannetta jälkipuinnin jälkeen järjestäen oppilaille/luokille tarvittavaa tukea.
* tehdään yhteistyötä oppilaiden vanhempien kanssa ja järjestetään tarvittaessa asiaa käsitteleviä vanhempainiltoja.
* kirjataan tilanteiden ja toimenpiteiden eteneminen tapahtumapäiväkirjaan.

### Oppilaan seksuaalinen hyväksikäyttö tai muun väkivallan kohteeksi joutuminen

Hyväksikäytöstä ja väkivallan kohteeksi joutumisesta ilmoitetaan aina suoraan poliisille ja lastensuojeluun. Asia on yksityisluonteinen eikä sitä käsitellä lähtökohtaisesti ryhmässä. Tiedon vastaanottaja huolehtii, että oppilas ei jää yksin ja ohjaa hänet sovitusti oppilashuollollisen tuen piiriin.

### Suuronnettomuus tai vakava onnettomuus muualla kuin koulussa

* Tiedotetaan tapahtumasta rehtoria ja selvitetään, mitä tapahtunut.
* Koulun kriisiryhmä ottaa kantaa, miten asiaa käsitellään luokissa/koulussa.
* Suuronnettomuuden sattuessa pelastustyötä johtava viranomainen ottaa yhteyttä henkisen ensiavun kriisiryhmään

### Uhka- tai läheltä piti – tilanne

Mikäli koulussa on tapahtunut läheltä piti-tilanne, tulee siihen aina suhtautua vakavasti.

Seuraavat toimenpiteet ovat tarpeen

* Tilanteesta tiedon saanut ilmoittaa rehtorille, joka ottaa välittömästi yhteyttä yleiseen hätänumeroon (jos kysymyksessä pommiuhka tai kouluampumisen uhka)
* Noudatetaan pelastussuunnitelman ohjeistusta. **Pelastussuunnitelma löytyy turvallisuuskansiosta.**
* Rehtori, kriisiryhmän jäseniä tarpeen mukaan konsultoiden, päättää onko läheltä piti-tilanteen vuoksi syytä tarjota esim. oppilashuollon tukea osallisille.
* Kriisiryhmässä arvioidaan ulkopuolisen avun tarve
* Koulussa ryhdytään välittömästi niihin toimiin, joita tarvitaan vahinkojen ehkäisemiseksi.

### Kiinnipitotilanne

Joskus oppilaan oman ja muiden turvallisuuden vuoksi on aiheellista pitää oppilaasta kiinni.

* Siihen osallistuu aina vähintään kaksi aikuista
* Huoltajalle ilmoitetaan tapahtuneesta aina ja pyydetään tarvittaessa tulemaan paikalle.
* Mikäli oppilasta ei saada rauhoitettua pyydetään lisäapua ja soitetaan yleiseen hätänumeroon.
* Mikäli kiinnipitotilanteita on mahdollista ennakoida, niissä toimimisesta kannattaa keskustella huoltajan kanssa etukäteen.
* Rehtori, kriisiryhmän jäseniä konsultoiden, järjestää sen, että sekä oppilas, mukana olleet aikuiset että silminnäkijäksi joutuneet muut oppilaat saavat tarvittavan tuen.
* Koulun henkilöstöä koulutetaan ennaltaehkäisemään kiinnipitotilanteita sekä toimimaan niissä oikein.

### Tartuntatautitilanne ja sen aiheuttamat poikkeusjärjestelyt

Noudatetaan viranomaisten antamia ohjeita. Viranomaisohjeiden, oppilashuoltoryhmän ja/tai kriisiryhmän ohjeiden mukaisesti tiedotetaan toimenpiteistä ja huolehditaan oppilaiden sekä henkilöstön hyvinvoinnista ja turvallisuudentunteesta (esim. keskustelemalla asiasta luokissa).

## Toimintaohjeita kuoleman- tai sairaustapauksissa

### Oppilaan kuolema

* Tieto kuolemasta menee kotiin aina pelastusviranomaisten tai sairaalan kautta.
* Rehtori ottaa yhteyttä oppilaan vanhempiin.
* Kriisiryhmässä sovitaan tiedottamisesta henkilöstölle ja oppilaille (vanhempien toiveet huomioiden).
* Kriisiryhmässä suunnitellaan toimenpiteet oppilaan muistamiseksi (vanhempien toiveet huomioiden).
* Järjestetään muistotilaisuus joko koko koululle tai sovituille luokille.
* Asiaa käsitellään luokissa kriisiryhmän ohjeiden mukaisesti.
* Järjestetään tarpeen vaatiessa yksilökohtaista keskustelutukea halukkaille.
* Tiedotetaan oppilaiden vanhemmille, miten asiaa on käsitelty koulussa ja keneen voi ottaa koulussa tarpeen vaatiessa yhteyttä.
* Muistotilaisuus pidetään jälkeenpäin, jos oppilaan kuolema tapahtuu loma-aikana.

### Oppilaan vakava sairastuminen

* Rehtori (tai sovitusti oma opettaja) sopii huoltajien kanssa, mitä kerrotaan luokan oppilaille.
* Kriisiryhmä/ oppilashuoltoryhmä on opettajan tukena tarpeen mukaan.
* Oppilaan oma mielipide otetaan kaikessa tiedottamisessa huomioon.
* Tarjotaan luokkatovereille ja opettajalle mahdollisuus keskustelutukeen.
* Rohkaistaan luokkatovereita pitämään yhteyttä sairaaseen.
* Hyödynnetään erilaisia tapoja, joiden kautta oppilaiden on mahdollista käsitellä tilannetta (esim. osallistuminen syöpäkeräykseen, juttelutuokiot luokassa, luodaan kulttuuria, jossa sairastunut pidetään läsnä ja hänestä on lupa jutella).

### Oppilaan läheisen kuolema

* Rehtori konsultoi oppilashuollon henkilöstöä sekä oppilaan kotia, miten ja kenelle asiasta kerrotaan.
* Mikäli tieto tulee koulupäivän aikana, rehtori konsultoi tiedon antajaa tai opiskeluhuollon edustajaa, miten asiasta oppilaalle kerrotaan.
* Oppilasta ei jätetä yksin ja järjestetään hänen siirtymisensä läheistensä pariin.
* Kerrotaan oppilaalle, jos/miten luokassa on tilanteesta keskusteltu.
* Huomioidaan oppilaan suru ja muistetaan häntä (opettajan johdolla) esim. surunvalittelukortilla.
* Mikäli oppilaan olemuksesta tai käyttäytymisestä nousee huoli, on syytä ottaa yhteys koulun oppilashuollon henkilöstöön.

### Opettajan tai henkilökuntaan kuuluvan kuolema

* Kriisiryhmässä suunnitellaan toimenpiteet.
* Tiedotetaan tapahtuneesta ensin henkilöstöä, sitten ko. opettajan luokkaa ja sen jälkeen koko kouluyhteisöä.
* Huomioidaan omaisten toiveet.
* Järjestetään henkilöstölle ja luokalle/luokille yksilötukea tarpeen mukaan.
* Opettajat käyvät läpi tilanteen niissä luokissa, joita tapahtuma ei suoraan kosketa.
* Muistetaan menehtynyttä kouluyhteisössä (liputtamalla, järjestämällä hiljainen hetki)
* Muistetaan menehtyneen opettajan omaisia
* Osallistutaan hautajaisiin, mikäli omaiset sitä toivovat.

### Oppilaan tai henkilökuntaan kuuluvan itsemurha tai sen uhka

* Suhtaudutaan aina vakavasti oppilaan/työntekijän itsemurhapuheisiin ja ohjataan oppilashuollon tai työterveyden piiriin.
* Itsemurha käsitellään rehtorin johdolla kriisiryhmässä ja päätetään toimintatavoista.
* Katso kohta oppilaan kuolema tai opettajan kuolema.
* Jos oppilas/työntekijä on tehnyt itsemurhan, sovitaan omaisten kanssa, miten asiaa käsitellään koulussa.
* Järjestetään tarpeen tullen mahdollisuus jälkipuintiin oppilaille ja henkilöstölle.
* Lähetetään koulun puolesta osanotto omaisille.
* Huomioidaan muut itsemurhavaarassa olevat oppilaat. Asiallinen informaatio ehkäisee parhaiten uusia tapauksia.

## Toimintaohjeita psykososiaalisissa vaikeuksissa

### Kiusaaminen ja väkivalta

* Kouluilla on kiusaamiseen puuttumis- ja ennaltaehkäisymalli.
* Kiusaamiseen pitää välittömästi jokaisen henkilöstöön kuuluvan puuttua.
* Koulujen yhteisöllinen työ- ja kouluhyvinvoinnin vahvistaminen on olennainen asia kiusaamisen vastaisessa työssä.

### Kouluyhteisön pahoinvointi

Koulussa voi opettaja tai kouluyhteisön muu aikuinen voida huonosti. Yleensä läheiset työtoverit huomaavat työtoverinsa käyttäytymisessä muutoksia, esim. fyysisiä oireita, stressioireita tai masennukset merkkejä. Aina ei työntekijä itse osaa pyytää apua tai hän suoranaisesti kieltää sen. Läheisen työtoverin tai esimiehen asiallinen myötäelävä puuttuminen ongelmaan on kuitenkin helpotus kaikille osapuolille. Silloin voidaan miettiä, mitkä tekijät auttavat työntekijää haasteellisessa tilanteessa - riittävätkö koulun tukitoimet vai onko hyvä kääntyä työterveyden puoleen.

Koulun panostaminen hyvinvointityöhön ja koulun yhteisöllisen toimintakulttuurin kehittämiseen, edesauttavat työssä jaksamista. Yhteisöllinen oppilashuolto on tässä työssä avainasemassa.

# Opiskeluhuolto kriisitilanteessa

Koulupsykologit, kuraattorit ja terveydenhoitajat kuuluvat automaattisesti koulujen kriisiryhmiin. Psykologiosaaminen on usein tarpeen, kun on kysymys traumaattisista kriiseistä.

* Tapahtumasta tiedotetaan opiskeluhuollon henkilöstöön kuuluvaa tapahtumapäivänä, tai jos tapahtuma ei sattunut koulussa niin tiedoksisaantipäivänä.
* Psykologi-, kuraattori- ja terveydenhoitajatyön tarvetta arvioi koulun kriisiryhmä, mieluiten jo tapahtumapäivän aikana. Mikäli opiskeluhuollon työntekijöitä kutsutaan laajemmin mukaan tapahtuman selvittelyyn, he peruvat muut työt.
* Opiskeluhuollon henkilöstö huolehtii oppilaiden hyvinvoinnin turvaamisesta ja henkilökunnan osalta päävastuu on työterveyshuollolla

Opiskeluhuollon henkilöstön tehtävät koulua koskevissa kriiseissä

* Osallistua oppilaille tapahtuvan tiedottamisen suunnitteluun.
* Konsultoida opettajia ja muuta henkilökuntaa asian käsittelystä luokissa, ja osallistua tarvittaessa luokkakäsittelyihin.
* Arvioida, ketkä oppilaat tarvitsevat akuuttia apua ja ohjata avun antamista. Psykologit osallistuvat itse avun antamiseen ja ohjaavat lähiaikuisia avun tarjoamisessa, sillä usein tuttu opettaja/ohjaaja on paras lapsen tukija.
* Osallistua yleisen tiedotteen laatimiseen kriisin tyypillisistä ja erityisistä jälkivaikutuksista. Tiedote sisältää ohjeet siitä, milloin tarvitaan ammattiapua ja mistä sitä saa. Tiedotteen jakelu tapahtuu rehtorin tai perusopetuksen johdon kautta.

# Kriisin määritelmä ja vaiheet

Kriisi on yllättävä tapahtuma tai läheltä piti -tilanne, joka vaikuttaa voimakkaasti ja negatiivisesti yksilöön tai yhteisöön. Kriisitilanteessa ihmisen aikaisemmat kokemukset ja keinot eivät riitä tapahtuneen ymmärtämiseen ja hallitsemiseen.

Kriisit jaotellaan kehitys-, elämän- ja traumatisoiviin kriiseihin, joista seuraavat kuuluvat kriisisuunnitelman piiriin:

- **Elämänkriisit**

Elämänkulkuun kuuluvia, pitkäkestoisia rasitustilanteita, joita ei satu kaikille (esim. vakava pitkäaikaissairaus, vanhempien jatkuva riitely, jatkuva koulukiusaaminen)

- **Traumatisoivat kriisit**

Aiheuttajana äkillinen ja odottamaton, epätavallisen voimakas tapahtuma, joka tuottaisi huomattavaa kärsimystä lähes kenelle tahansa (esim. läheisen ihmisen äkillinen kuolema, liikenneonnettomuus, tulipalo, räjähdys, luonnonkatastrofi, vanhempien yllättävä ero)

Kriisit etenevät vaiheittain sokkivaiheesta, reaktiovaiheen ja käsittelyvaiheen kautta uudelleen suuntautumisen vaiheeseen. Sokkivaiheelle tunnusomaista on se, ettei kriisin kohdannut oppilas kykene käsittämään tapahtunutta. Hän voi lamaantua, toimia mekaanisesti, sulkea tunteet pois, huutaa, itkeä ja panikoida. Reaktiovaiheessa oppilas alkaa kohdata ja ymmärtää järkyttävän tapahtuman. Tässä vaiheessa tunteet ovat usein tuskallisen voimakkaita ja mieliala vaihtelee rajustikin. Koko keho saattaa reagoida järkytykseen ja esille usein nousevat esim. pelot, ahdistus, itsesyytökset, syyllisten etsiminen, unettomuus, ruokahaluttomuus, vapina tai pahoinvointi.

Käsittelyvaiheessa tapahtuma ymmärretään ja sen kaikki ulottuvuudet kohdataan. Tässä vaiheessa tulee tarve pukea asia sanoiksi, käydä tapahtuma läpi, muistella ja kirjoittaa. Keskittymisvaikeudet, ärtyneisyys ja sosiaalisista suhteista vetäytyminen ovat usein osa tätä vaihetta. Viimeisessä uudelleen suuntautumisen vaiheessa tapahtunut alkaa muuttua osaksi elämää. Tuska voi edelleen nousta pintaan, mutta sen pystyy jo hetkittäin unohtamaan. Elämään tulee myös iloa ja luottamus tulevaisuuteen alkaa hiljalleen palautua.

Lisätietoa kriiseistä ja niiden vaikutuksesta ihmiseen löytyy Opetushallituksen kriiseihin varautumisohjeesta osoitteesta <https://www.oph.fi/fi/koulutus-ja-tutkinnot/kriiseihin-varautuminen>.

# Psykososiaalinen tuki ja oppilaan surun kohtaaminen

Äkillisen kriisin hoitaminen voi olla pitkällinen ja monivaiheinen asia. Ensisijaisen tärkeää on, että mahdolliseen kriisiin on varauduttu sekä huolehtimalla varautumissuunnitelmasta että henkilöstön kouluttamisesta. Tärkeää on myös psyykkisen ensiavun valmiudesta huolehtiminen sekä kriisien ennakoiminen ja varhainen puuttuminen.

Kriisin sattuessa on, varsinkin vaativimmissa tilanteissa, valmistauduttava pitkäkestoiseen jälkihoitoon. Akuuttivaiheen, joka saattaa kestää muutamasta päivästä viikkoihin, jälkeen yksilöllisille ja yhteisöllisille jälkihoidoille voi olla tarpeen vuosien mittainen työ. Kriisitilanteiden jälkeen koulun kriisiryhmän ja koulun oppilashuoltoryhmän on yhteistyössä muiden kaupungin kriisityön asiantuntijoiden kanssa kiinnitettävä huomiota siihen, että tukea on saatavilla myös akuutin vaiheen jälkeen. Kriisityö on työtä, jossa seurataan osallisten tilannetta pitkällä tähtäimellä vielä akuutin kriisin jälkeenkin.

Se, miten koulussa käsitellään surun kohtaamista, riippuu paljon siitä, mitä on tapahtunut. Eräät tapaukset - esim. opettajan tai oppilaan kuolema vaikuttavat suoraan koko kouluun, kun taas toiset - esim. vanhemman kuolema - koskettavat yksittäistä oppilasta tai luokkaa. Koulumatkalla tapahtunut onnettomuus tai oppilaan itsemurha ovat aivan toisenlaisia asioita kuin kuolema pitkän sairauden jälkeen. Arkipäivän koulutyössä ilmenevät seuraukset ovat suuria, jos kuolema koskettaa samanaikaisesti useampia oppilaita. Koulun täytyy tuntea ja tietää myös ne jälkivaikutukset, joita esiintyy dramaattisen onnettomuuden todistajiksi joutuneilla lapsilla, vaikka he eivät olisikaan suoranaisesti osallisia.

Tärkeää on, ettei ketään pakoteta puhumaan eikä tungetella. Akuutissa tilanteessa tärkeintä on rauhoittuminen, läsnäolo, juotavan tarjoaminen ja juttelussakin pidetään taukoja. Jos mahdollista tukea tarjoaa lapselle/nuorelle tuttu henkilö.

Opetushallituksen kotisivulta osoitteesta

<https://www.oph.fi/fi/koulutus-ja-tutkinnot/psykososiaalisen-tuen-jarjestaminen>

löytyy psykososiaalisen tuen järjestämistä koskevaa tietoa.

Sieltä löytyy ohjeita mm. seuraaviin asioihin

Ohjeita surun tai kriisin kohdanneen oppilaan kohtaamiseen (s. 15)

Keskusteluaiheita koululuokkaan äkillisen kriisin tai traumaattisten tapahtumien jälkeen (s. 16)

Näkökohtia kriisityöstä monikulttuurisuustilanteissa (s.22)

## Henkisen tuen ryhmä

Vakavan kriisitilanteen sattuessa on huolehdittava henkisen tuen kriisiryhmän kutsumisesta paikalle sekä tarpeen mukaan jälkipuinnin mahdollisuudesta. Yleensä henkisen tuen kriisiryhmän paikalle kutsuvat pelastusviranomaiset, mutta kutsun voi tehdä myös koulun kriisiryhmä. Henkisen tuen kriisiryhmän tarpeessa yhteyttä otetaan sosiaalipäivystykseen. Sosiaalipäivystyksen, koulun ja oppilashuollon yhteistyönä suunnitellaan jälkipuinti sekä muu tarvittava psykososiaalinen tuki oppilaille. Henkilöstön psykososiaalinen tuki järjestyy työterveyshuollon kautta.

## Kriisin jälkeen

Kriisistä toipumisessa on olennaista paluu arkeen, jonka pitää tapahtua normaalin koulutyön ja toipumisen tasapainossa. Tutut, turvalliset rakenteet ovat tärkeät, mutta pakkounohtamiseen ei saa ohjata. Toipuminen on aaltoliikettä ja vaatii ajantasaista asioiden läpikäymistä niinä hetkinä, kun tapahtumat valtaavat oppilaan mielen. Keskustelutukea tulisi olla aina saatavilla joko oman opettajan tai oppilashuollon henkilöstön kautta. Tämä vaatii usein tarkkasilmäisyyttä opettajalta, rohkeutta ottaa asia puheeksi sekä herkkyyttä ohjata oppilas keskusteluavun piiriin.

Joskus on tarpeen jälkihoito, jota toteutetaan systemaattisesti pidemmällä aikavälillä ja usein lisäresurssoinnin avulla. Ensisijaisena toimijana on koulun oppilashuollon henkilöstö, mutta apua voidaan saada muilta kouluilta ja muilta kaupungin tai kaupungissa toimivilta tahoilta. Kriisikeskuksella on valmiuksia tarjota apua kriisin jälkeiseen toiseen aaltoon/ jälkihoitoon. Punaisen ristin vapaaehtoisiakin voi monella tapaa hyödyntää kriisitilanteissa. Koulun kriisiryhmän aktiivisuutta tarvitaan, kun on kysymys jälkihoidosta.

# Kriiseihin varautuminen ja niiden ennaltaehkäisy

Koulujen on varauduttava kriiseihin, koska kriisitilanteissa ihmisen toiminta muuttuu ja kriisitilanteessa ei ole mahdollisuutta suunnitella toimintaa. Suunniteltu toiminta toteutuu myös kiireessä ja hädän hetkellä.

Kriisitilanteissa ei ole kysymys huippuosaamisesta vaan oikeanlaisesta osaamisesta ja ratkaisuista. Surun ja kriisien mukanaan tuomaa tuskaa voidaan auttaa ja rajoittaa oikeilla tiedoilla ja teoilla. Koulua ei kuitenkaan tule pitää paikkana, jossa lähdetään syviin tunnekäsittelyihin, vaan koulun kriisityöllä pyritään pehmein keinoin reaktioiden helpottamiseen ja selviytymisen/ pystyvyyden tunteen vahvistamiseen.

# 10. Koulun kriisiryhmä

Rehtori Kati Nordman 044 5338573

Vararehtori Pilvi Kauppi 0445338500

Luokanopettaja Taru-Taina Nora 0445338574

Terveydenhoitaja Satu Ala-Peteri 044 4032042

Kuraattori Sirpa Parkkila 044 793 3423

Koulupsykologi Salla Ketola 0406862442

# 11.Yhteistyötahot ja puhelinnumerot kriisitilanteissa

Yleinen hätänumero 112

Poliisi 112

Rauman sosiaalipäivystys virka-aikana

(lastensuojelu) 044 793 5533

 044 431 4713

Satakunnan sosiaalipäivystys virka-ajan ulkopuolella 02 623 4380

Myrkytystietokeskus 09 471977 09 4711

Rauman terveyskeskus

Rauman aluesairaala 02 835 11

Päivystyspoliklinikka 02 835 2670, 02 835 11

Lasten psykiatrian poliklinikka 02 627 6551

Nuorisopsykiatrian poliklinikka 02 627 8741

Perhekeskus palveluohjaaja 044 403 2060

Nuorten tiimi 044 403 2051

Psykiatriset sairaanhoitajat 044 4032031

 044 4032689

 044 4032004

 044 4032699

Kriisikeskus Ankkurpaikk 02 837 85600

Päihdeklinikka 02 835 2990

Työterveyshuolto (Terveystalo, Rauma)  030 6000